stanford-oval/wikipedia huggingface dataset:
โปเกมอน มิสทะรีดันเจียน (เกมชุด)
อนิเมะ

โปเกมอน มิสทะรีดันเจียน Team Go-Getters Out Of The Gate! (พ.ศ. 2549)
โปเกมอน มิสทะรีดันเจียน Explorers of Time and Explorers of Darkness (พ.ศ. 2551)
โปเกมอน มิสทะรีดันเจียน Explorers of Sky Beyond Time & Darkness / โปเกมอน มิสทะรีดันเจียน Sky Expedition ~The Final Adventure Surpassing Time and Darkness~ (พ.ศ. 2552)
มังงะ

โปเกมอน มิสทะรีดันเจียน กินจิส์เรสคิวทีม รูปแบบฉบับมังงะต้นแบบจากเกม โปเกมอน มิสทะรีดันเจียน บลูเรสคิวทีมและเรดเรสคิวทีม ได้ตีพิมพ์ในนิตยสาร นินเท็นโดเพาเวอร์ ฉบับที่ 207-212 (กันยายน พ.ศ. 2549 - กุมภาพันธ์ พ.ศ. 2550)
โปเกมอน มิสทะรีดันเจียน Blazing Exploration Team รูปแบบฉบับมังงะต้นแบบจากเกม โปเกมอน มิสทะรีดันเจียน เอกซ์พลอเรอส์ออฟไทม์และเอกซ์พลอเรอส์ออฟดาร์กเนส แปลเป็นไทยว่า โปเกมอน นักผจญภัยหางเพลิง ยุคยังไม่มีการขอลิขสิทธิ์และไม่ระบุสำนักพิมพ์ ในปัจจุบัน ไม่ได้ซื้อลิขสิทธิ์ตีพิมพ์แปลเป็นภาษาไทยอย่างเป็นทางการ
แหล่งข้อมูลอื่น

Pokémon Mystery Dungeon series in Bulbapedia
↑  ポケモン不思議のダンジョン マグナゲートと∞迷宮, Pokemon Fushigi No Danjon Magunagēto to ∞ Meikyū, อังกฤษ:Pokémon Mystery Dungeon: Magnagate and the Infinite Labyrinth
เจนนา ลิวอิส

เจนนา แอน ลิวอิส (อังกฤษ: Jenna Ann Lewis) เป็นผู้เข้าแข่งขันในรายการ เซอร์ไวเวอร์ บอร์เนียว ถูกโหวตออกคนที่ 9 เป็นสมาชิกลูกขุนคนที่ 2 เจนนาเป็นผู้เข้าขันที่อายุน้อยที่สุดในฤดูกาลนั้น เธอเป็นที่รู้จักเนื่องจาก เธอเป็นผู้เข้าแข่งขันคนเดียวที่ไม่ได้ดูวิดีโอที่ถูกส่งจากลูกสาวฝาแฝดของเธอ และทำให้เธอร้องไห้ฟูมฟาย
เจนนาได้รับโอกาสให้เข้าแข่งขันอีกครั้งใน เซอร์ไวเวอร์ รวมดารา อีกครั้งหนึ่งซึ่งครั้งนี้เธอไปได้ไกลถึงลูกขุนคนสุดท้าย เป็นคนที่ถูกโหวตออก เป็นคนที่16 หลังจากการแข่งขันเรื่องอื้อฉาวก็เกิดขึ้น วิดีโอสวาทระหว่างเธอกับนายแบบชื่อดัง ทราวิส วูฟว์ ซึ่งถ่ายในวันฮันนี มูน ในโรงแรมแห่งหนึ่งถูกแพร่กระจายออกมาตามอินเทอร์เน็ต  นอกจากนั้นเธอยังเป็นผู้เข้าแข่งขันอีกคนหนึ่งที่เป็นผู้บุกเบิกให้ ผู้เข้าแข่งขันอื่นๆในฤดูกาลถัดหน้าหันมาทำงานทางด้านวงการบังเทิงมากขึ้น เจนนาปัจจุบันอายุ 29 ปี (เธอเข้าแข่งขันเมื่ออายุ 23 ปี โดยใช้นามสกุลเดิม คือ วิทนีย์ ตอนที่เป็นนักศึกษา ในฤดูกาลแรก และอีกครั้งเมื่ออายุ 27 ปี)
เจน ดาร์เวล

| เจน ดาร์เวล |
| --- | --- |
ในภาพยนตร์ The Grapes of Wrath (1940)
สารนิเทศภูมิหลัง
เกิด: 15 ตุลาคม ค.ศ. 1879(1879-10-15) Patti Woodard พาล์มไมรา รัฐมิสซูรี สหรัฐอเมริกา
เสียชีวิต: 13 สิงหาคม ค.ศ. 1967(1967-08-13) (87 ปี) วูดแลนด์ฮิลส์ รัฐแคลิฟอร์เนีย สหรัฐอเมริกา
อาชีพ: นักแสดง
ปีที่แสดง: 1913–1964
เจน ดาร์เวล (อังกฤษ: Jane Darwell) (15 ตุลาคม ค.ศ. 1879 - 13 สิงหาคม ค.ศ. 1967)  เป็นนักแสดงภาพยนตร์และละครเวที ชาวอเมริกัน มีผลงานแสดงภาพยนตร์มากกว่า 100 เรื่อง ดาร์เวลเป็นที่รู้จักมากที่สุดจากการรับบทเป็น มา โจด ในภาพยนตร์เรื่อง The Grapes of Wrath ที่เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม และจากบทเบิร์ด เลดี้ ใน Mary Poppins
ดาร์เวลเสียชีวิตจากภาวะหัวใจล้มเหลว ที่วูดแลนด์ฮิลส์ รัฐแคลิฟอร์เนีย ขณะอายุได้ 87 ปี ศพของเธอได้รับการฝังที่สุสานฟอเรสต์ลอว์เมโมเรียลพาร์ก
เจนนิเฟอร์

เจนนิเฟอร์ (อังกฤษ: Jennifer) อาจหมายถึง
เจนนิเฟอร์ ลอว์เรนซ์ - นักแสดงชาวอเมริกัน
เจนนิเฟอร์ อนิสตัน - นักแสดงชาวอเมริกัน
เจนนิเฟอร์ ฮอว์กินส์ - นางแบบและนางงามจักรวาล 2004 ชาวออสเตรเลีย
เจนนิเฟอร์ โลเปซ - นักร้องและนักแสดงชาวอเมริกัน
เจนนิเฟอร์ เฮล - นักพากย์สัญชาติอเมริกัน
เจนนิเฟอร์ คอนเนลลี - นักแสดงชาวอเมริกัน
เจนนิเฟอร์ คิ้ม - นักร้อง นักเขียน และนักอ่านโฆษณาชาวไทย
เจนนิเฟอร์ ฮัดสัน - นักแสดง นักร้อง และนางแบบชาวอเมริกัน
เจนนิเฟอร์ การ์เนอร์ - นักแสดงชาวอเมริกัน
เจนนิเฟอร์ โปลิตานนท์ - นักร้องและนักแสดงชาวไทย
เจนนิเฟอร์ เลิฟ ฮิววิต - นักร้องและนักแสดงชาวอเมริกัน
เจนนิเฟอร์ ลี - ผู้กำกับการแสดงชาวอเมริกัน
เจนนี เวกแมน - ตัวการ์ตูนที่เป็นหุ่นยนต์สาวจากเรื่อง จักรกลสาวใส ใจวัยทีน
เจดีย์ภูเขาทอง

เจดีย์ภูเขาทอง (อังกฤษ: Chedi Phukhao Thong) เป็นเจดีย์สูง 50 เมตร อยู่ในตำบลภูเขาทอง ใกล้เกาะเมืองอยุธยา นักท่องเที่ยวสามารถเดินขึ้นไปได้ไกลถึงครึ่งทางของเจดีย์ซึ่งสามารถมองเห็นทุ่งนาโดยรอบและเมืองอยุธยาได้
ประวัติศาสตร์

ในปี พ.ศ. 2112 หลังจากยึดกรุงศรีอยุธยาได้แล้ว พระเจ้าบุเรงนอง มีพระบัญชาให้สร้างพระเจดีย์ขนาดใหญ่ซึ่งอยู่ติดกับ วัดภูเขาทอง เพื่อรำลึกถึงชัยชนะของพระองค์ แต่พระเจดีย์สร้างไม่เสร็จมีเพียงฐานพระเจดีย์ที่สร้างเสร็จ ต่อมาในปี พ.ศ. 2130 สมเด็จพระนเรศวรมหาราช เมื่อครั้งเป็นพระมหาอุปราชโปรดเกล้าให้สร้างพระเจดีย์เพื่อระลึกถึงเหตุการณ์ที่พระองค์นำ อยุธยา ประกาศอิสรภาพจากพม่าในปี พ.ศ. 2127 โดยพระองค์ตัดสินพระทัยสร้างเจดีย์ทรงไทยบนฐานเดิม ในอีก 2 ศตวรรษต่อมา พระเจดีย์ก็ทรุดโทรมลง ซึ่งการบูรณะในสมัย สมเด็จพระเจ้าอยู่หัวบรมโกศ ในสมัยอยุธยาตอนปลาย พระองค์โปรดเกล้า ฯ ให้สร้างพระเจดีย์องค์ใหม่เป็นแบบพระเจดีย์แบบย่อมุม โดยสร้างบนฐานเก่าของพระเจดีย์
วัดที่อยู่ติดกันคือวัดภูเขาทองซึ่งสถาปนาโดย สมเด็จพระราเมศวร กษัตริย์องค์ที่สองของกรุงศรีอยุธยาในปี พ.ศ. 1930 ซึ่งยังคงอยู่จนถึงปัจจุบัน
ไปรษณีย์ถล่ม

ไปรษณีย์ถล่มฉบับหนึ่งซึ่งจัดแสดง ณ พิพิธไปรษณียภัณฑ์แห่งชาติสหรัฐอเมริกา กรุงวอชิงตัน ดี.ซี.
ไปรษณีย์ถล่ม (อังกฤษ: mail-bomb, mailbomb, mail bomb, parcel bomb, letter bomb หรือ post bomb) คือ วัตถุระเบิดที่ส่งผ่านไปรษณียภัณฑ์ด้วยจุดประสงค์เพื่อสร้างความเสียหายหรือสังหารผู้เปิดไปรษณียภัณฑ์นั้น ไปรษณีย์ระเบิดนี้ถูกใช้มากในการก่อการร้าย บางประเทศมีหน่วยงานคอยตรวจสอบและป้องกันไปรษณีย์ถล่มโดยเฉพาะ เช่น สหรัฐอเมริกามีหน่วยพินิจไปรษณียภัณฑ์แห่งสหรัฐอเมริกา (อังกฤษ: United States Postal Inspection Service หรือ USPIS) ทั้งนี้ ใช่ว่าไปรษณีย์ถล่มจะเพิ่งถูกใช้ในยุคเทคโนโลยีสารสนเทศของเรานี้ แต่ตามประวัติศาสตร์แล้วพบว่ามีการใช้มานานพอ ๆ กับที่มีบริการไปรษณีย์ทีเดียว
ลักษณะ

ไปรษณีย์ถล่มมักได้รับการออกแบบให้ระเบิดตัวทันทีที่ถูกเปิด ภายในความมุ่งประสงค์เพื่อสร้างความเสียหายอย่างร้ายแรงหรือฆ่าผู้เปิด ซึ่งผู้เปิดนี้อาจเป็นใครก็ได้ จะเป็นคนที่ไปรษณียภัณฑ์นั้นจ่าหน้า หรือเป็นคนสอดรู้สอดเห็นมาเปิดพัสดุของชาวบ้านเขาก็ได้ทั้งนั้น
ไปรษณีย์ถล่มเป็นที่สนใจมากขึ้นในช่วง พ.ศ. 2544 ที่มีการใส่ผงแป้งหรือสารเคมีบางอย่างอันไม่อาจระบุประเภทได้ไปในซองจดหมาย เมื่อเปิดก็จะฟุ้งกระจายนำพาเชื้อโรคเข้าสู่ผู้เปิดและอาจแพร่กระจายไปรอบข้างได้อีกด้วย เรียกว่าเป็นการโจมตีด้วยอาวุธชีวภาพก็ว่าได้ (ดู การโจมตีด้วยสารแอนแทรกซ์ พ.ศ. 2544)
กรณีเด่น

ไปรษณีย์ถล่มที่นับว่าแรกเริ่มที่สุดฉบับหนึ่งของโลก มีการบันทึกไว้เมื่อพุทธศตวรรษที่ 23 ในอนุทินของนายโบล วิลลัม ลุกซ์ดอร์ฟ (Bolle Willum Luxdorph) ข้าราชการและนักประวัติศาสตร์ชาวเดนมาร์ก นายโบลมักสรุปเรื่องจากหนังสือพิมพ์ทั้งของประเทศและต่างประเทศไว้กระชับ ๆ ในอนุทินของเขา โดยในหน้าวันที่ 19 มกราคม 2307 เขาเขียนว่า "ขณะที่พันเอกโพลเซน (Poulsen) อยู่ในวัดบอร์กลัม (Børglum) มีพัสดุฉบับหนึ่งส่งมาถึงท่าน พอเปิดออกก็พบดินปืนกับปืนแก๊บที่ตั้งไกพร้อมยิงแล้ว ท่านก็ถูกยิงเปรี้ยงเข้าให้ได้รับบาดเจ็บ" ขณะที่หน้าวันที่ 15 กุมภาพันธ์ ปีเดียวกัน เขียนว่า "พันเอกโพลเซนได้รับจดหมายฉบับหนึ่งจากคนเยอรมันคนหนึ่ง ความว่า 'ขนาดสารพวกนั้นจะเพิ่มขึ้นเรื่อย ๆ  แน่'" ซึ่งหมายความว่า จดหมายนั้นขู่ว่าคราวหน้าจะเพิ่มขนาดสารดินปืนให้ไม่แค่สร้างความบาดเจ็บ แต่อาจให้ถึงตาย ทั้งนี้ ไม่ปรากฏว่ามีการจับกุมผู้กระทำความผิดได้ ต่อมาภายหลัง นายโบลพบบันทึกว่ามีการใช้วัตถุคล้ายกับไปรษณีย์ถล่มใน พ.ศ. 2307 นั้นอีกหนด้วย โดยเกิดขึ้นในอำเภอซาโวนา จังหวัดซาโวนา แคว้นลีกูเรีย ประเทศอิตาลี
นายเอ็ดเวิร์ด ไวต์ (Edward White) จิตรกรของพิพิธภัณฑ์มาดามทูสโซ ถูกกล่าวหาว่าส่งไปรษณีย์ถล่มไปถึงนายจอห์น เทโอดอร์ ทุสโซ (John Theodore Tussaud) ในเดือนกรกฎาคม 2432 หลังจากถูกเขาไล่ออก
นายมาร์ติน เอเคนเบิร์ก (Martin Ekenberg) ชาวสวีเดน ส่งไปรษณีย์ถล่มลงวันที่ 20 สิงหาคม 2447 ไปถึงประธานบริหาร คาร์ล เฟรดริก ลุนดิน (Karl Fredrik Lundin) ที่กรุงสต็อกโฮล์ม โดยเป็นพัสดุภัณฑ์บรรจุกระสุนและระเบิดไว้เต็ม
หน่วยมอสซาด (Mossad) อันเป็นหน่วยงานด้านข่าวกรองของประเทศอิสราเอล ส่งไปรษณีย์ถล่มไปถึง นายอาลัว บรุนเนอร์ (Alois Brunner) อาชญากรสงครามชาวออสเตรียซึ่งเป็นสมาชิกรัฐบาลนาซี เป็นผลให้นายอาลัวตาบอดและนิ้วด้วนอีกหลายนิ้ว
ในช่วงพุทธทศวรรษ 2510 ถึง 2530 ดอกเตอร์เทโอดอร์ จอห์น คักซีนสกี (Theodore John Kaczynski) ฉายาว่า "จอมระเบิดเป็นโหล" หรือ "อูนาบอมเบอร์" (Unabomber) ส่งไปรษณีย์ถล่มแบบต่อเนื่องไปฆ่าคนสามคน และทำให้บาดเจ็บอีกยี่สิบสามราย
ในช่วงพุทธทศวรรษ 2530 นายฟรานซ์ ฟุชส์ (Franz Fuchs) มือระเบิดชาวออสเตรเลีย ส่งไปรษณีย์ถล่มไปฆ่าคนสี่คน และทำให้บาดเจ็บอีกสิบห้าคน
นายริการ์โด โลเปซ ส่งจดหมายใส่กรดเกลืออันมีฤทธิ์เป็นระเบิดไปถึงนักร้องปีเยิร์กที่เขาชื่นชอบใน พ.ศ. 2539 แต่ไปรษณีย์ถล่มฉบับนี้ไม่ทันไปถึงนักร้องเพราะถูกสุ่มตรวจพบก่อนโดยตำรวจลอนดอน
ในเดือนกุมภาพันธ์ 2551 อาชญากรรมไปรษณีย์ถล่มต่อเนื่องในสหราชอาณาจักร พ.ศ. 2550 ส่งผลให้มีผู้ได้รับบาดเจ็บเล็กน้อยเก้าราย
ในเดือนมกราคมและกุมภาพันธ์ 2551 มือระเบิดที่เรียกตนเองว่า "ราชาคณะ" (The Bishop) ส่งไปรษณีย์ถล่มหลายฉบับไปยังบริษัทห้างร้านทางการเงินในสหรัฐอเมริกา และถูกจับกุมในเดือนเมษายนต่อมา
ในเดือนสิงหาคม 2551 ผู้ลี้ภัยชาวเลบานอน ถูกจับกุม ณ รัฐออนแทรีโอ ประเทศแคนาดา ในข้อหาส่งไปรษณีย์ถล่มอย่างต่อเนื่องจนมีผู้ได้รับบาดเจ็บหนึ่งราย
ดูเพิ่ม

การขู่วางระเบิด
อีเมลถล่ม
แหล่งข้อมูลอื่น

บทความเรื่อง "ไปรษณีย์ถล่ม" เก็บถาวร 2007-10-13 ที่ เวย์แบ็กแมชชีน โดย หน่วยพินิจไปรษณียภัณฑ์แห่งสหรัฐอเมริกา
เจนนิเฟอร์ แนปป์

เจนนิเฟอร์ ลินน์ แนปป์ (อังกฤษ: Jennifer Lynn Knapp เกิด 12 เมษายน ค.ศ. 1974) เป็นนักดนตรีแนวโฟล์กร็อกและอดีตแนวคริสเตียนร่วมสมัย ชาวอเมริกันออสเตรเลีย เธอเป็นที่รู้จักจากซิงเกิลแรก "อันดูมี" จากอัลบั้มแรก แคนซัส (1998) และเพลง "อะลิตเทิลมอร์" จากอัลบั้ม เลย์อิตดาวน์ (2000) ที่เข้าชิงรางวัลแกรมมี และอัลบั้ม เดอะเวย์ไอแอม ก็ได้เข้าชิงรางวัลแกรมมีเช่นกัน โดยรวมแล้ว อัลบั้มสามอัลบั้มขายได้ราว 1 ล้านชุด หลังจากพักงาน 7 ปี แนปป์ประกาศในเดือนกันยายน ค.ศ. 2009 ว่าเธอจะกลับมาทำงานเพลงอีก ในวันที่ 11 พฤษภาคม ค.ศ. 2010 เธอออกอัลบั้มเลตทิงโกด้วยซิงเกิล "ไดฟ์อิน" อัลบั้มเปิดตัวที่อันดับที่ 73 บนชาร์ตบิลบอร์ด 200 อัลบั้มบันทึกความจำชื่อ เฟซิงเดอะมิวสิก และเซตมีฟรี ออกมาในเดือนตุลาคม ค.ศ. 2014
เจนนิเฟอร์ การ์เนอร์

| เจนนิเฟอร์ การ์เนอร์ |
| --- | --- |
การ์เนอร์ในปี 2018
สารนิเทศภูมิหลัง
เกิด:  (1972-04-17) เมษายน 17, 1972 (52 ปี) เจนนิเฟอร์ แอนน์ การ๋เนอร์ ฮิวสตัน รัฐเท็กซัส สหรัฐอเมริกา
คู่สมรส: สก็อต โฟเลย์ (2000-2003) (หย่า) เบน แอฟเฟล็ก (2005-2018) (หย่า)
บุตร: 3
อาชีพ: นักแสดง, โปร์ดิวเซอร์ภาพยนตร์
ปีที่แสดง: 1995–ปัจจุบัน
เจนนิเฟอร์ แอนน์ การ์เนอร์ (อังกฤษ: Jennifer Anne Garner;เกิด 17 เมษายน ค.ศ. 1972) เป็นนักแสดงและโปรดิวเซอร์ภาพยนตร์ชาวอเมริกัน จบการศึกษาปริญญาตรีศิลปบัณฑิต สาขาการละคร จากมหาวิทยาลัยเดนิสัน รัฐโอไฮโอ เธอเริ่มต้นอาชีพนักแสดงจากการเป็นนักแสดงละครเวทีตามโรงละครต่างๆ และได้มีโอกาสแสดงละครโทรทัศน์เป็นครั้งแรกในปี 1995 ก่อนจะเริ่มมีผลงานการแสดงบทบาทสมทบในภาพยนตร์เรื่องต่างๆ เช่น มิสเตอร์ มากู คุณลุงจอมเฟอะ (1997), นายดู๊ด รถตูอยู่ไหนหว่า (2001), เพิร์ล ฮาร์เบอร์ (2001) จนกระทั่งเริ่มมีชื่อเสียงและเป็นที่รู้จักจากการเป็นนักแสดงนำในละครโทรทัศน์เรื่อง เอเลียส พยัคฆ์สาวจารชน ที่ออกอากาศทางช่องเอบีซี (ในประเทศไทยออกอากาศทางช่อง 7) โดยเธอรับบทเป็นสายลับของซีไอเอ "ซิดนีย์ บริสโทว" ซึ่งจากบทบาทดังกล่าวทำให้เธอได้รับกระแสชื่นชมจากนักวิจารณ์ทางโทรทัศน์จำนวนมาก โดยเธอแสดงนำในละครเรื่องนี้ยาวนานถึง 5 ฤดูกาล (2001–2006) และได้รับรางวัลลูกโลกทองคำ สาขานักแสดงนำหญิงยอดเยี่ยม ประเภทซีรีย์แนวดรามา ในปี 2002 ,รางวัลแซทเทิร์น สาขานักแสดงหญิงยอดเยี่ยมทางโทรทัศน์ ในปี 2003, รางวัลแซกอวอร์ดส สาขานักแสดงหญิงยอดเยี่ยม ในซีรีย์แนวดรามา ในปี 2005 อีกทั้งยังได้รับการเสนอชื่อให้เข้าชิงรางวัลไพรม์ไทม์เอมมี 4 ปี ติดต่อกัน
นอกจากนี้เธอยังแสดงในภาพยนตร์ซูเปอร์ฮีโรที่สร้างจากมาร์เวลคอมิกส์ โดยรับบทเป็น "อีเล็กตรา" ใน แดร์เดวิล มนุษย์อหังการ (2003) ที่ทำให้เธอได้รับรางวัล เอ็มทีวีมูวีแอนด์ทีวีอะวอดส์ ก่อนจะได้แสดงนำในภาคต่อมาคือ อีเล็คตร้า สวยสังหาร (2005) หลังจากนั้นเธอก็ได้รับบทนักแสดงนำและบทบาทสมทบในภาพยนตร์ที่ประสบความสำเร็จเรื่องอื่น ๆ เช่น ต๊กกะใจ ตื่นขึ้นมา 30 (2004), ปล่อยหัวใจให้พบรักใหม่ (2006), ยุทธการเดือด ล่าข้ามแผ่นดิน (2007), จูโน่...โจ๋ป่องใจเกินร้อย (2007), วิวาห์จุ้นผีวุ่นรัก (2009) โดยในปี 2012 เธอได้แสดงนำในภาพยนตร์ของวอลต์ดิสนีย์ เรื่อง มหัศจรรย์รัก เด็กชายจากสวรรค์ และร่วมแสดงในภาพยนตร์ที่ประสบความสำเร็จได้รับ 3 รางวัลออสการ์ เรื่อง สอนโลกให้รู้จักกล้า (2013) รวมถึงภาพยนตร์ที่ประสบความสำเร็จทางรายได้อย่าง อเล็กซานเดอร์กับวันมหาซวยห่วยสุดๆ (2014), ปาฏิหาริย์จากสวรรค์ (2016), อีเมลลับฉบับ, ไซมอน (2018) และ นางฟ้าห่ากระสุน (2018)
ด้านชีวิตส่วนตัว เธอได้มีโอกาสทำความรู้จักกับ สก็อต โฟเลย์ นักแสดงชาวอเมริกัน ขณะถ่ายทำละครโทรทัศน์เรื่อง เฟลิซิตี  ในปี 1998 โดยโฟเลย์เป็นนักแสดงนำของเรื่องและเธอเป็นนักแสดงรับเชิญ จากนั้นทั้งคู่แต่งงานกันเมื่อปี 2000 และหย่ากันในปี 2003 ต่อมาเธอได้พบกับ เบน แอฟเฟล็ก ขณะถ่ายทำภาพยนตร์เรื่อง เพิร์ล ฮาร์เบอร์ และได้แสดงนำคู่กันใน แดร์เดวิล มนุษย์อหังการ ต่อมาทั้งคู่เริ่มคบหากันในปี 2004 จนกระทั่งตัดสินใจแต่งงานกันในปี 2005 ที่หมู่เกาะเติกส์และเคคอส และมีลูกด้วยกัน 3 คนคือ ลูกสาวคนแรกชื่อ ไวโอเลต แอน แอฟเฟล็ก (เกิดวันที่ 1 ธันวาคม 2005) ลูกสาวคนที่สองชื่อ เซราฟีน่า โรส เอลิซาเบธ แอฟเฟล็ก (เกิดวันที่ 6 มกราคม 2009) และลูกชายคนที่สามชื่อ ซามูเอล เจมส์ การ์เนอร์ แอฟเฟล็ก (เกิดวันที่ 27 กุมภาพันธ์ 2012) ในปี 2015 เธอได้ประกาศว่าเธอแยกทางกันกับสามีแล้วต่อมาทั้งคู่หย่าร้างกันในปี 2018 อย่างเงียบๆ
เจ.เจ. แอบรัมส์

| เจ>  เจ. แอบรัมส์ |
| --- | --- |
แอบรัมส์ ใน ค.ศ. 2015
เกิด: เจฟฟรีย์ เจคอบ แอบรัมส์ จูเนียร์  (1966-06-27) 27 มิถุนายน ค.ศ. 1966 (58 ปี) นครนิวยอร์ก สหรัฐ
การศึกษา: Palisades Charter High School
ศิษย์เก่า: Sarah Lawrence College
อาชีพ: ผู้กำกับภาพยนตร์ ผู้อำนวยการสร้างภาพยนตร์ ผู้เขียนบท นักแต่งเพลง
ปีปฏิบัติงาน: ค.ศ. 1972–ปัจจุบัน
คู่สมรส: เคที แมกเกรท (สมรส 1996)
บุตร: 3 คน รวมถึง เกรซี แอบรัมส์
บิดามารดา: เจอรัลด์ ดับเบิลยู. แอบรัมส์ (บิดา) แครอล แอนน์ เคลวิน (มารดา)
เจฟฟรีย์ เจคอบ "เจ.เจ." แอบรัมส์ (อังกฤษ: Jeffrey Jacob "J. J." Abrams) เกิดเมื่อวันที่ 27 มิถุนายน ค.ศ. 1966 เป็นผู้สร้างภาพยนตร์ รายการโทรทัศน์ชาวอเมริกัน นักเขียนบท ผู้กำกับ นักแสดง นักดนตรี นักประพันธ์ และผู้ก่อตั้งแบดโรบอตโพรดักชัน เขาเคยได้รับรางวัลเอมมีและรางวัลลูกโลกทองคำ เป็นที่รู้จักในฐานะผู้ร่วมสร้างหรือผู้สร้างของซีรีส์โทรทัศน์เรื่อง เฟลิซิตี, เอเลียซ พยัคฆ์สาวสายลับ, อสุรกายดงดิบ และ ฟรินจ์ เลาะปมพิศวงโลก เขากำกับภาพยนตร์เรื่อง เอ็ม ไอ ทรี: มิชชั่นอิมพอสซิเบิ้ล (2006), สตาร์ เทรค: สงครามพิฆาตจักรวาล (2009), ซูเปอร์ 8 มหาวิบัติลับสะเทือนโลก (2011), สตาร์ เทรค ทะยานสู่ห้วงมืด (2013), สตาร์ วอร์ส: อุบัติการณ์แห่งพลัง (2015) และ สตาร์ วอร์ส: กำเนิดใหม่สกายวอล์คเกอร์ (2019) รายได้จากการกำกับภาพยนตร์ของเขารวมมากกว่า 4,653 ล้านดอลลาร์สหรัฐ ทำให้เขาอยู่อันดับที่ 8 จากผู้กำกับที่ทำรายได้สูงที่สุดในโลก
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1982 | ไนท์บีสต์ | ไม่ | ไม่ | ไม่ | ประพันธ์ดนตรีประกอบเสียง; ประพันธ์กับ โรเบิร์ต เจ. วาลช์ |
| 1990 | เทคคิง แคร์ ออฟ บิสซิเนส | ไม่ | ใช่ | ไม่ | เขียนบทร่วมกับ จิลล์ แมอเซอร์สกี |
| 1991 | ชื่อเฮนรี่ ไม่มีวันละลาย | ไม่ | ใช่ | ไม่ |  |
| 1992 | สัญญาหัวใจข้ามเวลา | ไม่ | ใช่ | ฝ่ายบริหาร |  |
| 1996 | เดอะ พอลแบร์เรอร์ | ไม่ | ไม่ | ใช่ |  |
| 1997 | กอน ฟิชชี่ | ไม่ | ใช่ | ไม่ | เขียนบทร่วมกับ จิลล์ แมอเซอร์สกี |
| 1998 | อาร์มาเก็ดดอน: วันโลกาวินาศ | ไม่ | ใช่ | ไม่ | เขียนบทร่วมกับ โจนาธาน เฮนสเลก |
| 1999 | เดอะ ซับเบิร์บบัน | ไม่ | ไม่ | ใช่ |  |
| 2001 | เกมหยอกหลอกไปเชือด | ไม่ | ใช่ | ใช่ | เขียนบทร่วมกับ เคลย์ ทาร์เวอร์ |
| 2006 | เอ็ม ไอ ทรี: มิชชั่นอิมพอสซิเบิ้ล | ใช่ | ใช่ | ไม่ | ศิลปินดิจิทัลด้วย; เขียนบทร่วมกับ อเล็กซ์ เคิร์ตซ์แมน และ โรแบร์โต ออร์ซี |
| 2008 | โคลเวอร์ฟิลด์ | ไม่ | ไม่ | ใช่ |  |
| 2009 | สตาร์ เทรค: สงครามพิฆาตจักรวาล | ใช่ | ไม่ | ใช่ |  |
| 2010 | ยำข่าวเช้ากู้เรตติ้ง | ไม่ | ไม่ | ใช่ |  |
| 2011 | ซูเปอร์ 8 มหาวิบัติลับสะเทือนโลก | ใช่ | ใช่ | ใช่ |  |
| 2011 | มิชชั่น:อิมพอสซิเบิ้ล ปฏิบัติการไร้เงา | ไม่ | ไม่ | ใช่ |  |
| 2013 | สตาร์ เทรค: ทะยานสู่ห้วงมืด | ใช่ | ไม่ | ใช่ |  |
| 2014 | อินฟินิทลี โพลาร์ แบร์ | ไม่ | ไม่ | ฝ่ายบริหาร |  |
| 2015 | มิชชั่น:อิมพอสซิเบิ้ล ปฏิบัติการรัฐอำพราง | ไม่ | ไม่ | ใช่ |  |
| 2015 | สตาร์ วอร์ส: อุบัติการณ์แห่งพลัง | ใช่ | ใช่ | ใช่ | เขียนบทร่วมกับ ลอว์เรนซ์ แคสแดน และ ไมเคิล อาร์นดท์ |
| 2016 | 10 โคลเวอร์ฟิลด์ เลน | ไม่ | ไม่ | ใช่ |  |
| 2016 | สตาร์ เทรค: ข้ามขอบจักรวาล | ไม่ | ไม่ | ใช่ |  |
| 2017 | สตาร์ วอร์ส: ปัจฉิมบทแห่งเจได | ไม่ | ไม่ | ฝ่ายบริหาร |  |
| 2018 | เดอะ โคลเวอร์ฟิลด์ พาราด็อกซ์ | ไม่ | ไม่ | ใช่ | ฉายในเน็ตฟลิกซ์' |
| 2018 | มิชชั่น:อิมพอสซิเบิ้ล ฟอลล์เอาท์ | ไม่ | ไม่ | ใช่ |  |
| 2018 | ปฏิบัติการโอเวอร์ลอร์ด | ไม่ | ไม่ | ใช่ |  |
| 2019 | สตาร์ วอร์ส: กำเนิดใหม่สกายวอล์คเกอร์ | ใช่ | ใช่ | ใช่ | เขียนบทร่วมกับ คริส เทอร์ริโอ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ เจ.เจ. แอบรัมส์
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |

| 2006 | เอ็ม ไอ ทรี: มิชชั่นอิมพอสซิเบิ้ล |  71% (6.60/10) (224 รีวิว) |  | 66 (42 รีวิว) | $150,000,000 | $398,479,497 |
| 2009 | สตาร์ เทรค: สงครามพิฆาตจักรวาล |  94% (8.14/10) (352 รีวิว) |  | 82 (46 รีวิว) | $150,000,000 | $385,680,446 |
| 2011 | ซูเปอร์ 8 มหาวิบัติลับสะเทือนโลก |  81% (7.34/10) (288 รีวิว) |  | 72 (41 รีวิว) | $50,000,000 | $260,095,986 |
| 2013 | สตาร์ เทรค: ทะยานสู่ห้วงมืด |  84% (7.43/10) (292 รีวิว) |  | 72 (43 รีวิว) | $190,000,000 | $467,381,469 |
| 2015 | สตาร์ วอร์ส: อุบัติการณ์แห่งพลัง |  92% (8.25/10) (437 รีวิว) |  | 80 (55 รีวิว) | $258,600,000 | $2,068,224,036 |
| 2019 | สตาร์ วอร์ส: กำเนิดใหม่สกายวอล์คเกอร์ |  51% (6.12/10) (495 รีวิว) |  | 53 (61 รีวิว) | $275,000,000 | $1,074,144,248 |
| เฉลี่ย และ รวม | เฉลี่ย และ รวม |  79% (7.31/10) | 71 | 71 | $1.074 พันล้าน | $4,654,005,682 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
แหล่งข้อมูลอื่น

เจ.เจ. แอบรัมส์ ที่อินเทอร์เน็ตมูวีเดตาเบส
โปโลน้ำชายชิงแชมป์ยุโรป 2024 รอบคัดเลือก

การแข่งขันโปโลน้ำชายชิงแชมป์ยุโรป 2024 รอบคัดเลือก (อังกฤษ: 2024 Men's European Water Polo Championship Qualifiers) เป็นการแข่งขันรอบคัดเลือกสำหรับโปโลน้ำชายชิงแชมป์ยุโรป 2024 จัดขึ้นระหว่างวันที่ 23 ถึง 25 มิถุนายน พ.ศ. 2566
รูปแบบ

ทั้ง 16 ทีม ถูกแบ่งออกเป็น 4 กลุ่ม กลุ่มละ 4 ทีม การแข่งขันรายการนี้แข่งขันในสนามเดียวเดียวโดยมีผู้ชนะของกลุ่มและทีมอันดับสองที่ดีที่สุดสามทีมได้ผ่านเข้ารอบสุดท้าย
การจับฉลาก

การจับสลากเกิดขึ้นวันที่ 1 เมษายน ค.ศ. 2023
การจับฉลาก > การแบ่งกลุ่ม

การจัดอันดับทีมวางประกาศเมื่อวันที่ 29 มีนาคม พ.ศ. 2566
| โถ 1 | โถ 2 | โถ 3 | โถ 4 |
| --- | --- | --- | --- |
|   เซอร์เบีย  โรมาเนีย  เนเธอร์แลนด์  เยอรมนี |   มอลตา  สโลวาเกีย  สโลวีเนีย  ลิทัวเนีย |   สวิตเซอร์แลนด์  ตุรกี  ยูเครน  โปแลนด์ |   บัลแกเรีย  ฟินแลนด์  บริเตนใหญ่  โปรตุเกส |
โป๊กเกอร์คิง หักเหลี่ยมโคตรเซียน

| โป๊กเกอร์คิง หักเหลี่ยมโคตรเซียน |
| --- | --- |

กำกับ: เฉิน ชิงเจีย   ฉิน เสี่ยวเจิน
เขียนบท: เฉิน ชิงเจีย   ฉิน เสี่ยวเจิน   เด็บบี้ แลม
อำนวยการสร้าง: เฉิน ชิงเจีย   ฉิน เสี่ยวเจิน
นักแสดงนำ: หลิว ชิงหวิน   กู่ เทียนเล่อ
กำกับภาพ: ฮอเรซ หว่อง
ตัดต่อ: แมทธิว ฮุย
บริษัทผู้สร้าง: ไอคอนพิกเจอร์ส   ซันซิตี้กรุ๊ป  
ผู้จัดจำหน่าย: ฮ่องกง:  ไชน่าสตาร์เอนเตอร์เทนเมนท์   สิงคโปร์:  ชอว์ออร์แกไนเซชัน
วันฉาย: ฮ่องกง:  22 ตุลาคม ค.ศ. 2009   สิงคโปร์:  29 ตุลาคม ค.ศ. 2009
ความยาว: 122 นาที
ประเทศ:  ฮ่องกง
ภาษา: กวางตุ้ง
โป๊กเกอร์คิง หักเหลี่ยมโคตรเซียน (จีน: 撲克王; อังกฤษ: Poker King) เป็นภาพยนตร์ตลกฮ่องกง ค.ศ. 2009 กำกับโดย เฉิน ชิงเจีย และ ฉิน เสี่ยวเจิน
เนื้อเรื่องย่อ

ภายหลังจากที่เจี๋ยเส้า ถูกจั๋วอีขับไล่ออกมาจากการรับช่วงมรดกของผู้เป็นพ่อแล้ว เขาก็ได้พบกับเสี้ยวหยง ซึ่งเป็นผู้หญิงนำโชคให้แก่เขา เจี๋ยเส้าจึงคิดจะทวงทุกสิ่งกลับคืนมา เขาจึงไปพบกับคุณหนูค่วงซึ่งเป็นคู่แข่งของจั๋วอี เพื่อขอให้เธอได้ช่วยเขาได้เข้าร่วมแข่งขันในรายการโป๊กเกอร์ทัวร์นาเมนท์ชิงแชมป์เอเชีย ซึ่งในที่สุด ทั้งเจี๋ยเส้า และจั๋วอี ก็ได้มาพบกันในรอบสุดท้าย
นักแสดงนำ

หลิว ชิงหวิน รับบทเป็น จั๋วอี
กู่ เทียนเล่อ รับบทเป็น เจี๋ยเส้า
เติ้ง ลี่ซิน รับบทเป็น เสี้ยวหยง
อิง ไฉ่เอ๋อ รับบทเป็น ซีซั่น
หลอ ไห่ซาน รับบทเป็น เฉิน เล่อเล่อ
นักแสดงนำ > ผู้เล่นระดับอาชีพ

ภาพยนตร์ชุดนี้มีผู้เล่นโป๊กเกอร์ระดับอาชีพที่มีชื่อเสียงตัวจริง ประกอบด้วย เดวิด รีม, นัม เลอ, ลิซ โล, เจมส์ ซัดเวิร์ธ, คริสเตอร์ แอนเดอร์สัน, วินเฟรด ยู และ เฉิน จินไห่ ที่ปรากฏตัวในภาพยนตร์
การเปิดตัว

โป๊กเกอร์คิง หักเหลี่ยมโคตรเซียน ได้รับการปิดตัวในฮ่องกง ณ วันที่ 22 ตุลาคม ค.ศ. 2009 และได้รับการเปิดตัวในรูปแบบดีวีดี และวีซีดี ในวันที่ 18 ธันวาคม ค.ศ. 2009  และในรูปแบบบลูเรย์ดิสค์ ในวันที่ 5 มกราคม ค.ศ. 2010  การเปิดตัวรวมถึงฉบับบลูเรย์ดิสค์กับโบนัสดีวีดีที่มีการสร้าง และการสัมภาษณ์กับแชมป์โป๊กเกอร์ วินเฟรด ยู และ เฉิน จินไห่ และดีวีดีฉบับพิเศษที่มีแผ่นเลนติกูล่าร์ (แผ่นพลาสติกใส ที่หักเหแสง) แทนกล่องดีวีดีปกติ, สำรับไพ่ และสมุดบันทึก
แหล่งข้อมูลอื่น

http://www.pokerking.com.hk/ เก็บถาวร 2009-10-19 ที่ เวย์แบ็กแมชชีน
Pou hark wong ที่อินเทอร์เน็ตมูวีเดตาเบส
Poker King at the Hong Kong Movie Database
Poker King เก็บถาวร 2012-10-25 ที่ เวย์แบ็กแมชชีน at the Hong Kong Cinemagic
เจตจำนงเสรี

แผนภาพแสดงจุดยืนทางปรัชญาต่อปัญหาเรื่องเจตจำนงเสรีและนิยัตินิยม
เจตจำนงเสรี (อังกฤษ: free will) หมายถึงความสามารถในการเลือกกระทำสิ่งหนึ่งจากการกระทำต่าง ๆ ที่เป็นไปได้ โดยที่ไม่ถูกบังคับ
ปัญหาเรื่องเจตจำนงเสรี เป็นหนึ่งในข้อถกเถียงหลักในอภิปรัชญา โดยเราอาจแบ่งจุดยืนต่อปัญหาดังกล่าวเป็น 2 ฝ่าย คือ 1. ฝ่ายที่เชื่อว่าการกระทำของเราล้วนถูกกำหนดโดยเหตุปัจจัย ซึ่งก็คือแนวคิดแบบนิยัตินิยม (determinism) 2. ฝ่ายที่เชื่อเราสามารถเลือกกระทำโดยเป็นอิสระจากเหตุปัจจัย ซึ่งก็คือแนวคิดแบบเสรีนิยมเชิงอภิปรัชญา (metaphysical libertarianism)
แนวคิดแบบนิยัตินิยมมักจะใช้การอ้างเหตุผลจากความสัมพันธ์เชิงสาเหตุ (causation) เพื่อปฏิเสธการมีอยู่ของเจตจำนงเสรี โดยจากกรอบคิดแบบวิทยาศาสตร์แล้ว เหตุการณ์ต่าง ๆ ที่จะเกิดขึ้นในอนาคตต่างถูกกำหนดจากเหตุปัจจัยในอดีตและกฎธรรมชาติ ในขณะที่แนวคิดแบบเสรีนิยมเชิงอภิปรัชญาพยายามที่จะปฏิเสธแนวคิดนิยัตินิยมเชิงสาเหตุ โดยอาจอ้างเหตุผลว่ามนุษย์มีสภาวะจิต (mental state) ที่เป็นอิสระจากความสัมพันธ์เชิงสาเหตุ เราอาจคิดใคร่ครวญผ่านเหตุผลจากนั้นจึงตัดสินใจว่าจะทำอะไร การมีสภาวะจิตดังกล่าวจึงเป็นการกำหนดตัดสินตัวเราเอง ซึ่งก่อให้เกิดการกระทำที่เกิดขึ้นจากเจตจำนงเสรีได้
นอกจากข้อถกเถียงดังกล่าว จุดยืนที่สนับสนุนเจตจำนงเสรียังอาจสร้างข้อถกเถียงเพิ่มเติม โดยเสนอว่า แม้แนวคิดนิยัตินิยมเชิงสาเหตุจะเป็นจริง แต่แนวคิดดังกล่าวก็ไม่ได้ขัดแย้งกับการมีอยู่ของเจตจำนงเสรี การอ้างเหตุผลในรูปแบบดังกล่าวเป็นจุดยืนแบบเข้ากันได้ (compatibilism) โดยจุดยืนดังกล่าวอาจให้เหตุผลว่า แนวคิดแบบนิยัตินิยมเป็นเงื่อนไขจำเป็นสำหรับการมีอยู่ของเจตจำนงเสรีด้วยซ้ำ เช่น ในกรณีที่เราจะเลือกทำอะไรบางอย่าง การที่เราเลือกกระทำสิ่งหนึ่งมากกว่าอีกสิ่งหนึ่ง เราก็ต้องอาศัยความจริงที่ว่า การเลือกที่แตกต่างกันถูกกำหนดไว้แล้วว่าจะนำไปสู่ผลลัพธ์ที่แตกต่างกัน (เช่น เรากินยาลดไข้ เพราะยาลดไข้เป็นเหตุที่ทำให้ไข้ของเราลดลง) ในแง่นี้ แนวคิดนิยัตินิยมและเจตจำนงเสรีจึงเป็นแนวคิดที่เข้ากันได้ และไม่ได้ขัดแย้งกันจริง ผู้ที่สนับสนุนจุดยืนดังกล่าวอาจมีทฤษฎีอธิบายที่แตกต่างกัน เช่น บางคนให้นิยามว่าเจตจำนงเสรีคือการที่การตัดสินใจในอดีตเป็นการตัดสินใจที่สามารถเปลี่ยนแปลงไปเป็นอย่างอื่นได้โดยไม่มีปัจจัยทางกายภาพมาขัดขวาง บางคนเสนอว่าเจตจำนงเสรีเป็นสมรรถภาพทางจิตใจ (psychological capacity) เช่น เป็นความสามารถในการชี้นำพฤติกรรมของตนเองด้วยเหตุผล
ประเด็นถกเถียงเรื่องเจตจำนงเสรีถือเป็นประเด็นที่เชื่อมโยงไปสู่คำถามอื่น ๆ ในทางจริยศาสตร์และในปรัชญาสังคม เช่น หากมีใครทำสิ่งที่ผิดศีลธรรม เราจำเป็นจะต้องระบุให้ได้ก่อนว่าการกระทำดังกล่าวเกิดขึ้นจากเจตจำนงเสรีหรือไม่ ซึ่งหากการกระทำดังกล่าวไม่ได้เกิดขึ้นจากเจตจำนงเสรี การกระทำดังกล่าวก็ย่อมมีความผิดน้อยลง หรือหากมีบุคคลมีอาการทางจิตที่ขัดขวางการมีเจตจำนงเสรี (เช่น โรคจิตเภท) บุคคลดังกล่าวก็ไม่สามารถที่จะมีความรับผิดชอบทางศีลธรรมได้